# HD 69830

HD 69830 és una estrella de tipus G7,5-K0 V de la constel·lació de Popa. Al seu voltant orbiten tres planetes de massa neptuniana i un possible cinturó d'asteroides.

## Sistema planetari

És el primer sistema planetari extrasolar amb una estrella semblant al Sol que no conté cap planeta de tipus Júpiter. Dels tres planetes descoberts, el més exterior es troba en l'anomenada "zona habitable" del sistema, és a dir, el rang de distàncies a l'estrella on es pot trobar aigua en estat líquid. Els planetes tenen 10, 12 i 18 vegades la massa de la Terra i orbiten al voltant de l'estrella amb períodes de 9, 32 i 197 dies, respectivament. Van ser descoberts mitjançant l'espectrògraf HARPS del telescopi de 3,6 metres de l'Observatori de La Silla que forma part de l'Observatori Europeu Austral, en el desert d'Atacama (Xile).
       Nom Massa (M$_J$) Semieix major (ua) Període orbital (dies) Excentricitat b 0,033 0,0785 8,667 ± 0,003 0,1 ± 0,04 c 0,038 0,186 31,56 ± 0,04 0,13 ± 0,06 d 0,058 0,63 197 ± 3 0,07 ± 0,07

## Disc de pols

El 2005, el telescopi espacial Spitzer va detectar pols al voltant d'aquesta estrella. Aquestes observacions són consistents amb l'existència d'un cinturó d'asteroides vint vegades més massiu que el del sistema solar situat a l'interior d'una òrbita equivalent a la de Venus. El cinturó seria tan massiu que els cels nocturns dels planetes pròxims brillarien amb una llum zodiacal 1000 vegades més intensa que la vista des de la Terra, superant de molt la brillantor de la Via Làctia.
Tanmateix, la pols detectada podria ser causada per l'evaporació d'un cometa de la mida de Plutó pertorbat gravitacionalment cap a una òrbita més pròxima a l'estrella. A més, l'anàlisi de la pols, que inclou la presència d'una forma d'olivina anomenada forsterita, és similar a la del cometa Hale-Bopp. D'altra banda, les probabilitats que l'Spitzer hagi detectat un supercometa caient cap a l'estrella, un esdeveniment rar i de curta durada, són baixes.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Age consistency between exoplanet hosts and field stars» (en anglès). Astronomy and Astrophysics, 08-12-2015. DOI: 10.1051/0004-6361/201527297.
* ↑ Afirmat a: SIMBAD.
* ↑ Michel Mayor «Chemical abundances of 1111 FGK stars from the HARPS GTO planet search program. Galactic stellar populations and planets» (en anglès). Astronomy and Astrophysics, 31-08-2012, pàg. 32–32. DOI: 10.1051/0004-6361/201219401.
* ↑ «Chemical abundances of 1111 FGK stars from the HARPS-GTO planet search sample. III. Sulfur». Astronomy and Astrophysics, 2-2020, pàg. 10. DOI: 10.1051/0004-6361/201936523.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ «The atmospheric parameters and spectral interpolator for the MILES stars» (en anglès). Astronomy and Astrophysics, 7-2011, pàg. 165–165. DOI: 10.1051/0004-6361/201116769.
* ↑ Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ Jacques Laskar «An extrasolar planetary system with three Neptune-mass planets» (en anglès). Nature, 7091, 18-05-2006, pàg. 305–309. DOI: 10.1038/NATURE04828.
* ↑ Lovis i cols. An extrasolar planetary system with three Neptune-mass planets, Nature, 18 de maig de 2006
* ↑ Beichman i cols. ApJ. 626, 1061, 2005

## Enllaços externs

* Solstation: HD 63890
* SIMBAD: HD 63890
* Descobriment: article a Space.com 17 de maig de 2006
* Descobriment: article a SpaceDaily.com 18 de maig de 2006
* Disc de pols: comunicat de premsa de la NASA Arxivat 2008-05-11 a Wayback Machine. 20 d'abril de 2005